Joseph Bigot - Wikipedia

# Joseph Bigot

### Diwar Wikipedia, an holloueziadur digor

Ur savour eo bet Joseph Bigot, ganet e Kemper e 1807 ha marvet di e 1894. Anvet eo bet savour departamant a-berzh ar Stad e 1835 ha mirout a reas ar garg betek 1873. Rener savouriezh an eskopti Kemper e oe eus 1837 betek 1892. Graet en deus war-dro 400 savadur, 29 iliz ha 81 skol en o zouezh.

A-raok 1856 e talc'has d'ur stil nevez-klasel, met tamm ha tamm e klaskas e awen e savouriezh ar Grennamzer hag e perzhioù breizhek evel an tourioù dantelezet ha priziañ a rae kalz ilizoù Leon ha Kerne savet er XVvet ha XVIvet kantved. Berzh a reas gant ar stil nevez-gotek evit meur a iliz nevez ha soutenet eo bet gant an eskob Joseph-Marie Graveran. Goude 1870 eo bet e labour tost da hini Eugène Viollet-le-Duc ha nebeut breizhek. Dipitet eo bet pa n'eus tapet brud ebet e Pariz hag eñ kaset da benn e oberenn bennañ, an daou dour mistr hag uhel-tre (77 m) savet evit klokaat iliz-veur Kemper.
Kuzulier-kêr Kemper eo bet dilennet e 1870 hag eñ ur republikan katolik ha kerreizh. E vab, Gustave, a gemeras e bost savour an departamant a-berzh ar Stad.

## [kemmañ] Savadurioù savet dindan renerezh Joseph Bigot

- Toull-bac'h Brest
- Tourioù Iliz-Veur Sant Kaourintin Kemper (1856)
- Iliz ar Galon sakr Douarnenez
- Mirdi an Arzoù-kaer Kemper
- Adsavadur Abati Santez-Kroaz Kemperle

## [kemmañ] Levrolladurezh

Rannou, Nolwenn. Joseph Bigot (1807-1894), architecte et restaurateur. Roazhon : PUR, 2006 (tennet diouzh un dezenn)

Adtapet diwar "http://br.wikipedia.org../../../j/o/s/Joseph_Bigot_8fc1.html"

Rummadoù ar bajenn: Savouriezh Breizh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask